******

***GRAD BUZET***

***GRADSKO VIJEĆE GRADA BUZETA***

*Točka 5.*

*Razmatranje prijedloga i donošenje Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Grada Buzeta*

*Izvjestiteljica:*

*Ervina S. Kisiček, Park d.o.o.*

****

 **GRADSKO VIJEĆE**

KLASA: 363-01/18-01/25

URBROJ: 2106/01-01/01-18-2

Buzet, 24.01.2018.

 **GRADSKO VIJEĆE**

 **GRADA BUZETA**

**PREDMET: Odluka o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Grada Buzeta**

* Prijedlog, dostavlja se

Sukladno odredbama članka 46. i 76. Poslovnika o radu Gradskog vijeća Grada Buzeta(„Službene novine Grada Buzeta“, broj 7/17. – pročišćeni tekst) dostavlja se Gradskom vijeću Grada Buzeta na razmatranje i donošenje prijedlog Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Grada Buzeta.

Za obrazloženje predmetne Odluke te za davanje odgovora na sjednici Gradskog vijeća Grada Buzeta zadužuje se Ervina S. Kisiček, direktorica komunalnog društva Park d.o.o. Buzet.

S poštovanjem,

 **GRADSKO VIJEĆE GRADA BUZETA**

**Predsjednik**

 **Dejan Jakac,v.r.**

Na temelju članka 36. stavak 13. Zakona o održivom gospodarenju otpadom („Narodne novine“ broj 94/13. i 73/17.) i članka 94. Statuta Grada Buzeta („Službene novine Grada Buzeta“ broj 7/17-pročišćeni tekst) Gradsko vijeće Grada Buzeta na sjednici\_\_. \_\_\_\_\_\_\_\_ 2018. godine, donijelo je

**O D L U K U**

**o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Grada Buzeta**

**Članak 1.**

Ovom Odlukom utvrđuju se mjere za sprječavanje nepropisnog odbacivanja otpada , te za uklanjanje odbačenog otpada na području Grada Buzeta.

**Članak 2.**

Mjere za sprječavanje nepropisnog odbacivanja otpada i za uklanjanje odbačenog otpada su:

* distribucija letaka o načinu zbrinjavanja otpada putem isporučitelja javne usluge prikupljanja miješanog komunalnog otpada i biorazgradivog komunalnog otpada, odvojenog prikupljanja reciklabilnog otpada, problematičnog i glomaznog otpada
* distribucija informacija o gradskoj internet aplikaciji za dostavu podataka, telefonskom broju i e-mail adresi na kojima je moguće prijaviti nepropisno odbacivanje otpada
* kontrola stanja spremnika na javnim površinama i obračunskim mjestima korisnika usluge od strane komunalnog redarstva,
* postavljanje znakova zabrane odbacivanja otpada na određenim lokacijama
* provedba redovitog godišnjeg nadzora područja radi utvrđivanja postojanja odbačenog otpada, a posebno lokacija na kojima je u prethodne dvije godine evidentirano postojanje odbačenog otpada
* periodične akcije uklanjanja nepropisno odbačenog otpada
* postavljanje nadzornih kamera/mobilnih nadzornih kamera na lokacijama eko otoka na javnim površinama Grada, u skladu s mogućnostima

**Članak 3.**

Sredstva za provedbu mjera iz članka 2. ove Odluke osiguravati će se u proračunu Grada Buzeta.

**Članak 4.**

Ova Odluka stupa na snagu osmog dana od dana objave u „Službenim novinama Grada Buzeta“ te se ista objavljuje na web stranicama Grada Buzeta i dostavlja nadležnom Ministarstvu na znanje.

KLASA:

URBROJ:

Buzet,

**GRADSKO VIJEĆE GRADA BUZETA**

 **PREDSJEDNIK**

 **Dejan Jakac**

**OBRAZLOŽENJE**

1. **ZAKONSKA OSNOVA ZA DONOŠENJE ODLUKE**
* Statut Grada Buzeta („Službene novine Grada Buzeta“ broj 7/17 – pročišćeni tekst)
* Zakon o održivom gospodarenju otpadom („Narodne novine“ broj 94/13. i 73/17.)
1. **OSNOVNA PITANJA KOJA SE UREĐUJU ODLUKOM**
* Odredbom članku 36. stavak 13. Zakona o održivom gospodarenju otpadom („Narodne novine“ broj 94/13. i 73/17.) određena je obveza JLS da donese odluku predstavničkog tijela kojom će propisati način provedbe mjera za sprječavanje nepropisnog odbacivanja otpada i mjera za uklanjanje odbačenog otpada, uspostavu sustava za zaprimanje obavijesti o nepropisno odbačenom otpadu, sustava evidentiranja lokacija odbačenog otpada, provedbu redovitog godišnjeg nadzora područja jedinice lokalne samouprave radi utvrđivanja postojanja odbačenog otpada, a posebno lokacija na kojima je u prethodne dvije godine evidentirano postojanje odbačenog otpada i dr.

Po donošenju navedene Odluke, ista se dostavlja Ministarstvu, te objavljuje u službenom glasilu i na mrežnim stranicama jedinice lokalne samouprave.

S obzirom na navedeno, predlaže se donošenje predmetne Odluke.

1. **FINANCIJSKA SREDSTVA POTREBNA ZA PROVEDBU ODLUKE**

Za provođenje ove Odluke osigurat će se sredstva u Proračunu Grada Buzeta.